বিশেষ অপরাধটির তদন্ত ও বিচারে যে দীর্ঘ সময় অতিবাহিত হল, ভবিষ্যতে তার যেন পুনরাবৃত্তি না হয়, সেটি সুনিশ্চিত করা প্রয়োজন। মনে রাখা দরকার, ১৯৮৭ সালে এই অপরাধটি সংঘটিত হলেও পুলিশি দীর্ঘসূত্রিতার ফলে চার্জশিট দাখিল করা হয় ১৯৯৬ সালে। বস্তুত এমন একটি ন্যক্কারজনক হত্যাকাণ্ডের অপরাধীদের বিরুদ্ধে চার্জশিট দাখিল করার ক্ষেত্রে এই বিলম্ব নিজেই একটি অপরাধ হিসেবে পরিগণিত হওয়া উচিত। কেন্দ্রীয় বা রাজ্য স্তরের যে কোনও বাহিনীর কর্মীরা এ ধরনের অপরাধে জড়িত থাকলে দ্রুত তাঁদের চিহ্নিত করে তাঁদের বিরুদ্ধে দৃষ্টান্তমূলক শাস্তি সুনিশ্চিত করতে না পারলে সাধারণের মানুষের প্রশাসনের প্রতি আস্থার ভিতে ফাটল ধরা অস্বাভাবিক নয়। এবং সে পরিস্থিতিতে সমাজে এক বৃহত্তর বিপজ্জনক অরাজকতা দেখা দেওয়ার আশঙ্কা, যা যে কোনও ভাবেই কাম্য নয়।